Šejh Muhamed Mejli Baba

Spominjali smo da je Mejli-baba kao gost znao ostajati kod Ali-paše mjesecima.Jednom prilikom,dok je sam sjedio u bašti konaka,na desnu ruku mu je sletio slavuj i stao umilno pjevati.Pjevao je tako lijepo da se oko Mejlije ubrzo okupila poveća grupa ljudi koji su se jako čudili.Nakon izvjesnog vremena on reče slavuju da prestane i on odmah prestade.“Idi sada“-naredi mu veliki šejh i on odleprša.

Ljudima nije rekao ništa niti su ga pitali jer je strahopoštovanje koje je širio oko sebe bilo veliko.

Drugi put desilo se da je Mejliju u Stocu zatekao Ramazan.Bilo je ljeto i iftarilo se vani,u velikoj bašti.Ali-paša se na sve moguće načine trudio da Mejliji pruži što bolje gostoprimstvo,jer stara sufijska izreka priopćava –NEMA HIMETA BEZ HIZMETA,što će reći da da nema duhovnog uticaja (Barakah)bez služenja,jer je služenje velikanu samo po sebi učenje na neizbježan način,kao što se rijeka ulijeva u okean.Posejdali su oko sofre da iftare,Mejli-babi pade pogled na jednog starca koji je očito imao razvijenu bolest kičme,da se jedva saginjao da uzme koji zalogaj.Mejli-baba nešto prouči pa potra lice rukom i najednom se sto za kojim su sjedili podiže 20tak cm tako da je bolesni starac sada mogao da uzme hranu bez prevelikog saginjanja.Stol je lebdio u zraku potpuno ravnomjerno kao da stoji na zemlji.Dva čovjeka odmah se dadoše u trk i pobjegoše sa mjesta KERAMETA dok se nekoliko ljudi uhvati za stomak jer im je očito bilo pozlilo.Mejli-baba je polako objedovao kao da se ništa ne dešava.Svi su čekali šta će on reći.

-„Smirite se jedite“-reče nakratko šejh kao da se radi o najobičnijem događaju.Poslije iftara trpeza se spustila na zemlju.Svi su gledali u Mejliju sa strahopoštovanjem i kada objed bi završen raziđoše se brzo bez ijedne riječi.

Mejli-baba je mnogo volio samoću i bezglasni(hafi)zikr.Sejdio bi uz Bregavu satima i niko ga ne bi uznemiravao.

Dok je bio u svojim nedokučivim zadubljenjima jedno jutro,sjedeći pod bagremom pogled mu pade na dječaka koji je malo podalje prolazio putem.Na dječakovom desnom licu bila je vidljiva oteklina i zabrinut pogled;grčevit izraz lica nesumljivo su govorili da se radi o jakoj (upalnoj)zubobolji.U ono vrijeme bez antibiotika svaki upaljeni zub je neminovno rezultirao otokom.Ipak,i u to vrijeme su postojali Hećimi,narodni ljekari ili vidari čije se znanje danas neopravdano podcjenjuje jer su znali mjeriti puls i besprijekorno sastavljati slomljene kosti a od raznih trava su sastavljali ljekovita pića i pravili MEHLEME.

Mejli-baba mahnu rukom dječaku da mu priđe.Kada dijete priđe Mejli-baba vidje da je otok zaista velik.Raspitivao se o dječakovoj bolesti jedno vrijeme a onda u dlanove nešto prouči i 3 puta puhnu prema oteklini.Cijela vilica se vrati u prvobitno stanje a dječak u čudu poče gladiti lice koje je izgledalo sasvim normalno.“Boli li te sada“?-upita Mejlija na šta dječak 2 put odrečno mahnu glavom.“Idi s Božijom pomoći i ne pričaj nikome o ovom“!Ali,kako to obično biva dječak je pričao jer o nadnaravnom događaju je teško šutjeti,pogotovo ako se desio nama.Zato je rečeno da se i VELIKANI SAPLIĆU NA POLJIMA KERAMETA,Mejli-baba je poznavao zamke nefsa nikad ne ističući svoje sposobnosti.Ali narod je zapamtio.Bar neke.

Šarac Jasminko